Գլասթոնբերի (փառատոն)

Ժամանակակից կատարողական արվեստների Գլասթոնբերիի փառատոն (անգլ.՝ Glastonbury Festival of Contemporary Performing Arts, անվանումը հաճախ կրճատվում է մինչև Գլասթո (անգլ.՝ Glasto) կամ Գլասթոնբերի), երաժշտական փառառոն, որն անցկացվում է 1970 թվականից Մեծ Բրիտանիայի Գլասթոնբերի քաղաքի մոտակայքում։ Միջոցառումն (որն ի սկզբանե անվանվում էր «Glastonbury Fayre») իր գոյության առաջին տարիներից ստացել է «բրիտանական Վուդստոքի» համբավը և ավանդաբար համարվում է Բրիտանիյի երաժշտական տարվա գլխավոր իրադարձություններից մեկը։ Գլասթոնբերիի փառատոնը հայտնի է նախևառաջ իր ռոք համերգներով, սակայն դրա շրջանակներում տեղի են ունենում նաև պարային, բանահյուսական, թատերական և կրկեսային կոլեկտիվների բազմաթիվ ելույթներ և կազմակերպվում են գեղարվեստական ցուցադրություններ։
Փառատոնը հիմնադրել է ֆերմեր Մայքլ Իվիսն (անգլ.՝ Michael Eavis) է, որի տարածքում էլ անցկացվում է Գլասթոնբերին։
2009 թվականին փառատոնն այցելել է մոտ 190,000 մարդ։ Տոմսերի գինը բարձրանում է ամեն տարի, և 2011 թվականին մեկ տոմսի արժեք է 195 ֆունտ էր։
2020 թվականի հունիսի 24-ից 28-ը պետք է կայանար հոբելյանական 50-րդ փառատոնը, որի համար վաճառած է եղել ավելի քան 135,000 տոմս։ Սակայն մեկնարկից 3 ամիս առաջ փառատոնը չեղյալ է հայտարարվել COVID-19 համավարակի պատճառով։ 2020 թվականի մարտի 18-ին կազմակերպիչները պաշտոնապես հաստատել են միջոցառման չեղարկումը և բոլոր տոմս գնողներին առաջարկել են կամ վերադարձնել միջոցները, կամ տեղափոխել այդ գումարը հաջորդ տարվա վրա՝ տոմսեր ձեռք բերելու հնարավորության երաշխիքով։


== Անցկացման վայր ==
Փառատոնն անցկացվում է Հարավարևմտյան Անգլիայի Սոմերսեթ կոմսությունում գտնվող Worthy Farm ֆերմայում, որը գտնվում է Փիլթոն և Փիլ փոքր գյուղերի միջև՝ Գլասթոնբերի քաղաքից մի քանի կիլոմետր հեռավորության վրա։ Միջոցառման համար հատկացվող տարածքը մոտավորապես 1100 ակր է (4,4 կմ²)։
Ֆերման գտնվում է Ուայթլեյք գետի ակունքում, որը ֆերմայի տարածքում հոսող երկու վտակներ է ձևավրում։ Այսպիսի դիրքը նպաստում է ջրհեղեղներին, որոնք տեղի են ունեցել 1997, 1998 և 2005 թվականներին, ինչպես նաև հողի վերին շերտի լղոզմանը, որի արդյունքում կեղտը դարձել է փառատոնի տարբերակիչ առանձնահատկությունը։
Վերջին տարիներին փառատոնի տարածքն իրենից սահմանափակ հասանելիությամբ ցանկապատված համալիր է ներկայացնում՝ հյուսիսում գտնվում է Բրգաձև բեմը (անգլ.՝ Pyramid stage), հարավում՝ Լրացուցիչ բեմը (անգլ.՝ Other stage), իսկ արևելքում՝ ատրակցիոններ և կրկես։ Հարավում գտնվող մարգագետինները օգտագործվում են ցուցահանդեսների համար։


== Վիճակագրական տվյալներ ==
Այցելուների համար բացվել են փողրակների տեսքով 3225 զուգարաններ և պիսուարներ՝ 700 մետր ընդհանուր երկարությամբ։ Լոնդոնի Օլիմպիաական խաղերի ժամանակ զուգարանի խցիկների մեծ պահանջարկը դարձել է 2012 թվականին փառատոնի չեղարկման պատճառ։
Փառատոնի հինգ օրվա ընթացքում միջինը մեկ միլիոն գալոն ջուր է սպառվում (≈ 3,780,000 լիտր)։


== Մրցանակներ և պարգևներ ==


=== DJ Magazine ===


=== NME Awards ===


== Պատկերասրահ ==

		
		
		


== Մատենագրություն ==
Shearlaw, John; Aubrey, Crispen Glastonbury Festival Tales. — Կաղապար:Нп3, 2005. — ISBN 0-09-189763-7
Naylor, Royston Stone Free: A Photographic Trip  Through 10 Years of Glastonbury Festival. — Southgate publishers, 2002. — ISBN 1-85741-145-5
McKay, George (2000) Glastonbury: A Very English Fair. London: Victor Gollancz. ISBN 0-575-06807-8
McKay, George (1996) Senseless Acts of Beauty: Cultures of Resistance Since the Sixties, chapter 1 'The free festivals and fairs of Albion'. London: Verso. ISBN 1-85984-028-0


== Ծանոթագրություններ ==


== Արտաքին հղումներ ==
 Մեդիաֆայլեր Գլասթոնբերի թեմայով Վիքիպահեստում:
Պաշտոնական կայք
Boston Globe․ 2009 Գլասթոնբերի փառատոն
Գլասթոնբերի փառատոն․ Songkick